CELEX: 32021D0905
Language: da
Date: 2020-12-03 00:00:00
Title: Rådets afgørelse (FUSP) 2021/905 af 3. december 2020 om undertegnelse og indgåelse på Unionens vegne af aftalen mellem Den Europæiske Union og Den Føderale Republik Somalia om status for Den Europæiske Unions militærmission for at bidrage til uddannelsen af somaliske sikkerhedsstyrker (EUTM Somalia) i Den Føderale Republik Somalia

7.6.2021   
               
               
                  DA
               
               
                  Den Europæiske Unions Tidende
               
               
                  L 200/1
               
            
         RÅDETS AFGØRELSE (FUSP) 2021/905
         af 3. december 2020
         om undertegnelse og indgåelse på Unionens vegne af aftalen mellem Den Europæiske Union og Den Føderale Republik Somalia om status for Den Europæiske Unions militærmission for at bidrage til uddannelsen af somaliske sikkerhedsstyrker (EUTM Somalia) i Den Føderale Republik Somalia
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 37 sammenholdt med artikel 218, stk. 5 og 6, i traktaten om Den Europæiske Unions funktionsmåde,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 15. februar 2010 vedtog Rådet afgørelse 2010/96/FUSP (1) om oprettelse af Den Europæiske Unions militærmission for at bidrage til uddannelsen af somaliske sikkerhedsstyrker (EUTM Somalia).
                  
               
                     (2)
                  
                  
                     Den 11. januar 2013 bekræftede premierministeren for Republikken Somalias føderale overgangsregering i en skrivelse til Unionens højtstående repræsentant for udenrigsanliggender og sikkerhedspolitik, at »de rettigheder og forpligtelser, der er indeholdt i aftalen om status for den EU-ledede mission Atalanta, der blev indgået den 31. december 2008, også vil gælde for EUCAP Nestor og dens personel, lokaler og aktiver«, og bemyndigede »EUTM's personel til at bruge nødvendig og forholdsmæssig magt«, herunder »beskyttelse af missionens personel, lokaler og aktiver samt beskyttelse af personer i umiddelbar nærhed af missionens personel mod handlinger, der ville bringe disse personers liv i fare, eller som kan tilføje dem alvorlig legemsbeskadigelse«.
                  
               
                     (3)
                  
                  
                     Den 19. november 2018 vedtog Rådet afgørelse (FUSP) 2018/1787 (2) om forlængelse af EUTM Somalia indtil den 31. december 2020.
                  
               
                     (4)
                  
                  
                     Den 11. november 2019 besluttede Rådet, at der burde indledes forhandlinger med henblik på indgåelse af en aftale mellem Unionen og Den Føderale Republik Somalia om status for EUTM Somalia.
                  
               
                     (5)
                  
                  
                     Den 16. juli 2020 nåede Den Udenrigs- og Sikkerhedspolitiske Komité i forbindelse med den holistiske og koordinerede strategiske revision af fælles sikkerheds- og forsvarspolitiks engagement i Somalia og på Afrikas Horn navnlig til enighed om, at EUTM Somalia bør forlænges indtil den 31. december 2022.
                  
               
                     (6)
                  
                  
                     Der er forhandlet en aftale om status for EUTM Somalia i Den Føderale Republik Somalia mellem Unionen og Den Føderale Republik Somalia.
                  
               
                     (7)
                  
                  
                     I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager ikke i gennemførelsen af denne afgørelse og deltager derfor ikke i finansieringen af denne mission.
                  
               
                     (8)
                  
                  
                     Aftalen bør godkendes på Unionens vegne —
                  
               VEDTAGET DENNE AFGØRELSE:
         
            Artikel 1
            Aftalen mellem Den Europæiske Union og Den Føderale Republik Somalia om status for Den Europæiske Unions militærmission for at bidrage til uddannelsen af somaliske sikkerhedsstyrker (EUTM Somalia) i Den Føderale Republik Somalia godkendes herved på Unionens vegne (3).
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Unionen.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 3. december 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Rådets afgørelse 2010/96/FUSP af 15. februar 2010 om Den Europæiske Unions militærmission for at bidrage til uddannelsen af somaliske sikkerhedsstyrker (EUT L 44 af 19.2.2010, s. 16).
         
            (2)  Rådets afgørelse (FUSP) 2018/1787 af 19. november 2018 om ændring og forlængelse af afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker (EUT L 293 af 20.11.2018, s. 9).
         
            (3)  Se side 3 i denne EUT.